Notes de llançament del GNOME 3.2\n6. Obtenció del GNOME 3.2\n7. Fent camí cap al GNOME 3.4\nEl projecte GNOME és una comunitat internacional que treballa per crear un programari de gran qualitat per a tots els públics. El GNOME es centra en la facilitat d'ús, l'estabilitat, una internacionalització de primer nivell i l'accessibilitat. El GNOME és programari lliure i obert, el que significa que tot el el codi que es genera és lliure de ser utilitzat, de ser modificat i redistribuït.\nEl GNOME s'allibera cada sis mesos. Des de l'última versió, la 3.0, unes 1270 persones han fet uns 38500 canvis al GNOME. Us interessa el que fem? Seguiu-nos a l'Identi.ca, al Twitter o a Facebook.\nSi voleu celebrar l'alliberament de la versió 3.2 amb altres persones, comproveu si hi ha cap festa de llançament a prop d'on viviu!\n2.1. 3.0 evolucionat\n2.2. Comptes en línia\n2.3. Aplicacions web\n2.4. Gestioneu els contactes\n2.5. Gestioneu els documents i fitxers\n2.6. Previsualitzeu ràpidament els fitxers des del gestor de fitxers\n2.7. Més integració\n2.8. Documentació que realment t'ajuda\n2.9. Encara més bonic\n2.10. Espereu-vos, encara n'hi ha més…\n2.1. 3.0 evolucionat\nBasant-se en el comentaris rebuts, s'han fet moltíssims petits canvis al GNOME 3.2 per poder gaudir d'una experiència més fluïda. Alguns dels més rellevants han sigut:\nÉs més fàcil canviar la mida d'una finestra, ja que s'ha ampliat l'àrea de selecció de les vores de la finestra.\nEls Paràmetres de l'ordinador ara inclouen enllaços als paràmetres d'altres ubicacions. Per exemple, la secció del teclat té un enllaç a la disposició del teclat.\nLes barres de títols, els botons i d'altres controls s'han fet més baixos per tal que sigui més senzill utilitzar el GNOME en pantalles més petites.\nLes notificacions del cantó de baix a la dreta ara inclouen un comptador. Així es facilita saber quants correus electrònics us estan esperant sense necessitat d'haver d'obrir el programa de correu electrònic, o per saber quants missatges encara no heu llegit en un xat en concret.\nS'ha fet més obvi el ressaltat que indica que una aplicació ja està funcionant.\nEn el menú d'usuari, les notificacions es poden configurar independentment de l'estat del xat.\nEl canviador d'espai de treballs en el mode de vista general es manté expandit en la totalitat de la seva amplada si esteu utilitzant més d'un espai de treball.\nJa es pot personalitzar l'aplicació per defecte de calendari, fins ara s'assumia l'Evolution.\nL'estat de l'energia de la bateria ara es mostra amb una barra.\nS'ha millorat la gestió de la política de seguiment del focus a on estigui el ratolí, tot i així encara s'ha de millorar més.\nContinueu enviat totes les propostes i dubtes que tingueu.\n2.2. Comptes en línia\nDocuments, contactes, calendaris — Es poden emmagatzemar localment a l'ordinador, però cada vegada és més popular que s'emmagatzemin en línia. Al GNOME 3.2, els Comptes en línia proporcionen un punt central per la gestió d'aquestes fonts en línia. Aquests comptes en línia ja els utilitzen les aplicacions com el Documents, el Contactes, l'Empathy i l'Evolution així com el desplegable del calendari.\nFigura 1 Comptes en línia\n2.3. Aplicacions web\nAlguns llocs web s'utilitzen com si fossin aplicacions. De seguida que s'engega l'ordinador ja s'obren alguns d'aquests llocs i es queden obertes tota l'estona per consultar-se periòdicament. No seria molt còmode que el GNOME tractés aquests llocs com si fossin aplicacions?\nEl GNOME 3.2 permet utilitzar un lloc web com si fos una aplicació gràcies a l'Epiphany, el navegador estàndard del GNOME. Per fer-ho, premeu Ctrl-Maj-A, o accediu al menú Fitxer i seleccioneu Anomena i desa com a aplicació web. Un cop hàgiu desat l'aplicació web, ja la podreu iniciar des de la vista general.\nFigura 2 Microblocs com a aplicació web\nAlgunes de les millores les teniu en la llista següent:\nEs poden iniciar les aplicacions web des del mode de vista general. També es poden clavar com a preferides.\nS'utilitza la pantalla completa per al lloc web.\nL'aplicació queda restringida al lloc desat. Qualsevol intent d'anar a algun altre lloc, per exemple fent clic a un enllaç, es mostra en una finestra de navegador normal.\nLa icona que s'utilitza per canviar entre finestres o per iniciar l'aplicació web mostra el logotip del lloc o una captura de pantalla retallada del lloc web.\nL'aplicació web es diferent del navegador normal. Si falla el navegador web no afecta a l'aplicació web.\n2.4. Gestioneu els contactes\nLa Contactes és una aplicació nova centrada en les persones. L'objectiu és proporcionar una vista general de les persones, ja siguin contactes emmagatzemats en línia, a l'Evolution o a l'aplicació de xat Empathy.\nFigura 3 L'aplicació contactes\n2.5. Gestioneu els documents i fitxers\nQuan heu de gestionar molts documents, pot resultar difícil fer-ne el seguiment i saber-ne l'estat de tots. el GNOME 3.2 s'ha iniciat el camí per fer-ho més senzill.\n2.5.1. Millores en els diàlegs d'obertura de fitxers i de desat\n2.5.2. Aplicació documents\n2.5.1. Millores en els diàlegs d'obertura de fitxers i de desat\nS'ha fet més senzilla la tasca d'obrir i desar fitxers. Quan s'obri un fitxer en una aplicació, el GNOME mostrarà una llista dels fitxers recents. De la mateixa manera, quan s'hagi de desar un fitxer, es mostrarà una llista dels directoris recents.\nFigura 4 Els directoris recents en el diàleg de desar fitxers\n2.5.2. Aplicació documents\nEn el GNOME 3.2, l'aplicació «documents» es centra en proporcionar una forma senzilla i efectiva de cercar, organitzar i visualitzar documents.\nFigura 5 La nova aplicació documents\nGràcies a la integració amb els Comptes en línia, cercar documents locals o en línia és exactament igual.\nFigura 6 El Documents mostrant documents en línia\n2.6. Previsualitzeu ràpidament els fitxers des del gestor de fitxers\nEl gestor de fitxers ara pot previsualitzar ràpidament pel·lícules, música, fotos i d'altres fitxers. La previsualització es pot mostrar i amagar prement la tecla espai.\nFigura 7 Previsualització ràpida d'una foto de celebració del llançament del GNOME 3\n2.7. Més integració\n2.7.1. Gestió del color\n2.7.2. Missatgeria integrada\n2.7.3. Tauletes gràfiques Wacom\n2.7.4. Pantalla d'entrada\n2.7.5. Dispositius tàctils\n2.7.6. Connexió en calent de medis\n2.7.7. Cerca de contactes\n2.7.1. Gestió del color\nDegut a les diferències en que es mostren els colors, la mateixa imatge es pot veure diferent entre dues pantalles. De la mateixa manera, quan s'imprimeix, també es poden veure els colors diferents.\nEl GNOME 3.2 permet calibrar els dispositius per assegurar que els colors que es mostren són els adequats.\nFigura 8 La gestió de color al Paràmetres de l'ordinador\n2.7.2. Missatgeria integrada\nJa no caldrà que obriu una aplicació per separat per entrar als comptes de xat i als serveis de missatgeria. En la versió 3.2, el GNOME ho farà ell solet.\nPodeu canviar ràpidament l'estat de disponible o no disponible amb el menú d'usuari de la cantonada de dalt a la dreta de la pantalla.\nAccepteu o rebutgeu còmodament sol·licituds d'amics de les missatgeries instantànies, trucades d'àudio o de vídeo i transferències de fitxers.\nRebreu notificacions si hi ha algun error amb algun servei de xat o missatgeria.\n2.7.3. Tauletes gràfiques Wacom\nLes tauletes gràfiques Wacom es poden configurar als Paràmetres de l'ordinador.\n2.7.4. Pantalla d'entrada\nLa pantalla d'entrada del GNOME 3 s'ha integrat amb la resta de l'experiència d'usuari.\nFigura 9 Pantalla d'entrada\n2.7.5. Dispositius tàctils\nEn les tauletes gràfiques o dispositius tàctils semblants, si canvieu l'orientació del dispositiu es canviarà automàticament l'orientació de la pantalla. A més a més, en els dispositius tàctils no es mostrarà el punter del ratolí si no es que es connecta un ratolí.\n2.7.6. Connexió en calent de medis\nEl GNOME 3 incorpora notificacions integrades per la connexió de medis en calent.\nFigura 10 Notificació de connexió de medis en calent\n2.7.7. Cerca de contactes\nEl quadre de cerca en el mode de vista general us permet cercar els contactes.\nFigura 11 Cerca de contactes en la vista general\n2.8. Documentació que realment t'ajuda\nLa documentació d'usuari tradicionalment s'ha escrit com si fos un llibre de paper: una bona història però és molt llarga i necessites molt temps per llegir-la. No és la millor manera si només necessiteu saber com fer una tasca en concret. Per arreglar-ho, les aplicacions següents incorporen una documentació orientada a temes:\nEl navegador d'accessibilitat Accerciser\nL'entorn de desenvolupament integrat Anjuta\nL'aplicació d'enregistrament de CD i DVD Brasero\nL'aplicació de la càmera web Cheese\nEl visualitzador d'imatges Eye of GNOME\nL'aplicació de correu electrònic i calendari Evolution\nEl visualitzador d'escriptoris remots Vinagre\nS'han fet grans millores i s'han polit molts aspectes de l'ajuda d'escriptori.\n2.9. Encara més bonic\nLa versió 3.2 s'ha polit molt visualment, fent-la encara més bonica que abans. Això no hauria estat possible sense les millores que s'han fet en que la GTK+ analitzi més CSS, per a més informació sobre els canvis vegeu Secció 4.2 ― GTK+ 3.2 a la secció de desenvolupadors.\nEntre els refinaments visuals hi ha:\nTema fosc: les aplicacions multimèdia poden decidir utilitzar una variant fosca del tema. L'utilitzen el Reproductor de pel·lícules i el Visualitzador d'imatges.\nLes cantonades de les finestres tenen un antialiàsing més suau.\nLes notificacions de xat són més boniques visualment.\nAlguns diàlegs, com els de xarxa, ara es mostren amb un disseny igual com el del GNOME Shell.\nDiverses millores per a les persones que els hi agraden els petits detalls, com ara les ombres difuses a les etiquetes dels botons, els estils nous de la barra d'eines en línia i els botons aixecats, i els ajustaments als estats dels botons premuts. A més a més els rectangles dels focus només es mostraran quan s'utilitzi el teclat per interactuar amb l'aplicació.\n2.10. Espereu-vos, encara n'hi ha més…\nPodreu accedir i modificar documents compartits amb el Protocol de servei de fitxers d'Apple (AFP).\nEl Reproductor de pel·lícules incorpora un connector nou que permet girar les pel·lícules que estiguin mal orientades, com les que es poden gravar amb les càmeres de fotos o els telèfons intel·ligents.\nMillores d'encriptació i la certificació:\nAccés millorat a les aplicacions per accedir als certificats i claus i un comportament més consistent quan s'ha de tractar amb autoritats certificadores, claus i targetes intel·ligents gràcies a l'ús del PKCS#11. (Ja hi ha pensades més millores en aquest apartat per la versió 3.4).\nUn visualitzador de certificats i fitxers de claus nou per tal que pugueu fer una ullada ràpida a aquest tipus de fitxer només amb un doble clic al Gestor de fitxers.\nFigura 12 Visualitzador de certificats i fitxers de claus\nS'ha redissenyat el visualitzador de registres de les converses anteriors de l'Empathy. L'Empathy ara permet enviar SMS i es poden marcar els comptes SIP de manera que ses puguin fer trucades PSTN. Aquest tipus de comptes es poden fer servir per fer trucades a números de telefonia fixa i mòbils.\nFigura 13 El visualitzador de registres de l'Empathy\nLa versió 0.9 del NetworkManager proporciona un canvi d'usuari més ràpid, millores en la itinerància Wi-Fi, habilitació del WiMAX, flexibilitat en els permisos i un emmagatzemament centralitzat de la informació de les connexions de xarxa.\nL'Evolution mostra les imatges dels contactes emmagatzemats a la llibreta d'adreces de Google. A més a més, per tal de fer evident que es pot entrar un port diferent per el servidor de correu, s'ha afegit un camp separat per ell.\nL'editor de text Gedit proporciona fragments pels fitxers en format Mallard i Markdown i una actualització dels diàlegs d'obertura ràpida i de cerca.\nDiverses millores de rendiment. Els més obvis són en les millores en els jocs en 3D a pantalla completa.\nJa es poden establir els paràmetres de regió en el quadre de regió del Paràmetres de l'ordinador.\nS'ha redissenyat el diàleg de selecció de tipus de lletra.\nFigura 14 Diàleg de selecció de tipus de lletra nou (al Gedit)\nEl GNOME 3.2 és, a dia d'avui, l'escriptori accessible més bonic de tots, amb l'èmfasi posat en la fiabilitat i la usabilitat per a tots.\nFins al GNOME 3.2 els usuaris de les tecnologies assistives s'havien trobat amb un malaurat dilema: no es podia activar les eines d'accessibilitat dinàmicament. Gràcies a les millores que ha rebut l'AT-SPI2, ara les aplicacions poden saber, d'una forma neutral respecte l'escriptori, si les eines d'accessibilitat estan actives i com activar-les. El GNOME és el primer escriptori en implementar-ho, de manera que encara falta una mica perquè funcioni en tots els escriptoris.\nPer als usuaris que els fa falta un teclat en pantalla, se n'ha construït un de completament nou.\nFigura 15 Teclat en pantalla\nAra funciona encara molt millor el mode de vista general amb el teclat. A més a més de poder-se navegar completament amb el teclat, els usuaris del lector de pantalla Orca podran gaudir d'una experiència molt més fiable i una presentació més precisa mentre s'hi navega.\nLa migració a les vinculacions basades en introspecció ha fet que l'Orca sigui molt més ràpid. I ara que el pont de l'ATK només espera senyals quan s'utilitzen les tecnologies assistives, habilitar les tecnologies assistives al GNOME ja no significa que hi hagi una baixada en el rendiment.\nla interfície del servei d'accessibilitat, l'AT-SPI2, s'ha estabilitzat moltíssim: s'han arreglat moltes fallades, pèrdues de memòria i tota una colla d'errades diverses.\nLa biblioteca d'implementació de l'accessibilitat al GNOME, la Gail, s'ha fusionat completament amb la GTK+, fent així que el GNOME estigui cada vegada més pròxim a poder tenir una accessibilitat integrada en el propi sistema i com un afegit.\nEls canvis següents són importants per als desenvolupadors que utilitzen la plataforma de desenvolupament del GNOME 3.2. Si no us interessen els canvis per als desenvolupadors, podeu saltar a la Secció 5 ― Internacionalització.\nConjuntament amb el GNOME 3.2 hi ha l'última versió de la plataforma de desenvolupament del GNOME, un conjunt de biblioteques amb API i ABI estables sota la llicència GNU LGPL que es pot utilitzar per desenvolupar aplicacions multiplataforma.\n4.4. Ús de les biblioteques obsoletes\n4.5. La compilació del GNOME amb el JHBuild encara és més senzill\nJa es pot utilitzar la GApplication per aplicacions que no siguin úniques.\nLa GLib instal·la una capçalera separada i específica per a les API de Unix: glib-unix.h. Entra d'altres millores, proporciona una font de bucle principal per a senyals d'Unix.\nLa GDBus permet el patró «gestor d'objectes» amb un bon nombre d'interfícies noves.\nLa GDBus té un generador de codi: gdbus-codegen.\nS'ha reescrit les operacions atòmiques perquè facin servir les utilitats incorporades del gcc. Les conversions amb conversions explícites poden ser problemàtiques.\nS'ha afegit la possibilitat de fer operacions atòmiques sobre punters, entre les quals blocatges de bit a ubicacions de la mida de punters.\nS'ha canviat la política de les unitats per donar preferència a les unitats del SI, es desaconsella l'ús de la funció g_format_size_for_display en favor de g_format_size.\nJa es poden utilitzar els resums HMAC: GHmac.\nS'ha afegit un una interfície per consultar certificats i claus: GTlsDatabase. La glib-networking n'incorpora una implementació.\nEl GTK+ 3.2 és l'última versió del joc d'eines GTK+, el qual constitueix el cor del GNOME. El GTK+ 3.2 inclou unes quantes funcions noves per als desenvolupadors, així com una bona colla de correccions d'errors.\nLes entrades ara poden tenir pistes. Vegeu gtk_entry_set_placeholder_text.\nMolts més ginys permeten la gestió de la geometria d'alçada-per-amplada. És important que s'estableixin mides raonables a les etiquetes i comprovar les mides de la finestra.\nDiversos ginys nous:\nS'ha afegit la GtkLockButton per les operacions que requereixin privilegis, com per exemple en diversos quadres del centre de control.\nLa GtkOverlay permet mostrar controls flotant sobre una àrea de contingut, com utilitzen els navegadors web.\nEl GtkFontChooserDialog un diàleg de selecció de tipus de lletra completament nou.\nMillores importants al CSS disponible per crear temes, entre les quals les classes d'estil per a les barres d'eines primàries i en línia.\nEl rerefons en HTML Broadway, que renderitza en un navegador gràcies a l'ús de websockets, s'ha millorat molt però encara és experimental. Us permet executar les aplicacions en el vostre servidor i accedir-hi des de qualsevol lloc, o posar-les a un servidor públic que engendra una instància nova per a cada usuari. Heu de compilar el GTK+ amb --enable-x11-backend --enable-broadway-backend i utilitzar la variable d'entorn GDK_BACKEND en temps d'execució.\nEs poden crear tests de referència per facilitar l'escriptura de nous tests.\nS'ha millorat el rendiment del GTK+ a diversos punts com en l'àrea de les peticions de mida de les memòries intermèdies, la lectura de la informació d'estil CSS i el càlcul de les mides dels ginys.\nAccions noves, com ara la ClutterGestureAction per escriure reconeixedors de gestos, la ClutterSwipeAction per detectar gestos de lliscades, la ClutterDropAction per fer que els actors siguin objectius de deixades anar quan es fa servir l'acció ClutterDragAction i el reconeixement de premudes llargues amb la ClutterClickAction.\nLes transicions ClutterState es poden vincular a senyals d'objectes quan es crea una escena amb el ClutterScript.\nS'ha millorat la integració amb la biblioteca de dibuix Cairo.\nLa Cogl, la interfície de programació per la GPU que utilitza la Clutter, s'ha separat de la pròpia Clutter i ara és una biblioteca en si mateixa.\n4.4. Ús de les biblioteques obsoletes\nEl GConf utilitza el D-Bus per defecte, i per tan, ja no fa falta més l'ORBit2. Com a resultat, s'han pogut suprimir les biblioteques ORBit2 i libIDL del GNOME.\nEl mòduls principals del GNOME només depenen de les vinculacions de Python basades en introspecció (pygobject-3), de manera que ja no fan falta el pygtk, el gnome-python ni el gnome-python-desktop.\nMoltes aplicacions (entre elles l'Accerciser, el Dasher, el GHex, el depurador gràfic Nemiver i l'eina de gestió de claus i contrasenyes Seahorse) ja utilitzen el GSettings com a rerefons d'emmagatzematge en comptes del GConf.\nMolts paquets, com ara el navegador web Epiphany, s'han migrat de la dbus-glib al GDBus i de la libunique a la G(tk)Application.\n4.5. La compilació del GNOME amb el JHBuild encara és més senzill\nL'eina de construcció del GNOME, la JHBuild, ja no compila un mòdul si la versió instal·lada en el sistema és prou recent. Això és pot controlar amb l'opció de configuració partial_build que està habilitada per defecte. L'ordre jhbuild sysdeps enumera els mòduls del sistema que s'han trobat així com els mòduls que s'hauran de construir.\nSi comenceu a construir el GNOME des de zero des d'una distribució prou nova, tranquil·lament podeu reduir més de 50 mòduls de la llista de mòduls a compilar.\nAltres millores a la plataforma GNOME en la seva versió 3.2 són:\nS'han suprimit les vinculacions (estàtiques) de Python clàssiques per la PyGObject 3.0 i només es proporcionen les vinculacions de Python dinàmiques (a través d'introspecció). La PyGObject 2 i 3 es poden instal·lar en paral·lel ja que els paquets de PyGObject 2 tenen inhabilitada per defecte la introspecció. Teniu informació disponible de com migrar les aplicacions de PyGObject 2 a PyGObject 3.\nLa versió 0.12 del Tracker sap interactuar amb el Firefox ≥ 4.0, el Thunderbird ≥ 5.0, el MeeGoTouch, s'han afegit diversos paràmetres addicionals a l'SPARQL, sap extreure informació dels fitxers EPub i els directoris locals XDG per als fitxers d'escriptori.\nLa versió 0.9 del NetworkManager permet que es pugui utilitzar via introspecció i proporciona una API de D-Bus més senzilla. Teniu informació disponible de com migrar les aplicacions del NetworkManager 0.8 al 0.9.\nCom a part del procés ja mencionat de promoure i utilitzar el PKCS#11 com a vincle d'unió de les biblioteques d'encriptació, vàries parts del gnome-keyring s'han separat en biblioteques independents de l'escriptori.\nLa GtkSourceView permet el ressaltat de sintaxi per els fitxers escrits en Markdown i Standard ML.\nS'han afegit moltes millores a la introspecció a l'Evolution-Data-Server.\nLa libfolks incorpora un rerefons per a l'Evolution-Data-Server que utilitza l'aplicació nova de Contactes.\nEntre les eines que s'utilitzen pel procés de crear la documentació, el gnome-doc-utils i el xml2po s'estan reemplaçant lentament per el yelp-tools i l'itstool. El yelp-xsl inclou unes quantes extensions experimentals del Mallard, com ara el processament condicional i els glossaris dinàmics.\nGràcies als membres del Projecte de traducció del GNOME d'arreu del món, el GNOME 3.2 s'ha traduït a més de 50 idiomes, i en molts casos també se n'han traduït els manuals d'usuari i d'administració.\nTrobareu les estadístiques detallades, com podeu ajudar en fer que el GNOME parli el vostre idioma i més informació al lloc web de l'estat de les traduccions del GNOME.\n6. Obtenció del GNOME 3.2\nPer instal·lar o actualitzar l'ordinador al GNOME 3.2, us recomanem que instal·leu els paquets oficials del vostre proveïdor o de la vostra distribució. El GNOME 3.2 estarà disponible ben aviat a les distribucions més conegudes i algunes ja n'ofereixen versions preliminars.\nSi us agraden els reptes, teniu paciència i voleu muntar el GNOME a partir del codi font, us recomanem que feu servir el JHBuild, que està dissenyat per muntar l'última versió del GNOME des del Git. Podeu utilitzar-lo per muntar el GNOME 3.2.x si utilitzeu el conjunt de mòduls (moduleset) gnome-3.2.\n7. Fent camí cap al GNOME 3.4\nLa pròxima versió de la sèrie del GNOME 3 està prevista per l'abril de 2012. Ja hi ha planificades diverses característiques i millores sobre per la versió 3.4.\n7.1. Canvis visibles pels usuaris\n7.3. Canvis per a desenvolupadors\n7.1. Canvis visibles pels usuaris\nEs continuarà l'evolució del GNOME 3, per exemple millorant que “el focus segueixi el ratolí”, simplificant l'inici de diverses aplicacions al mateix temps i molt més.\nSerà més senzill instal·lar, habilitar i inhabilitar extensions per el GNOME Shell, les quals proporcionen petits canvis, ajustaments i millores de funcionalitat.\nSerà més senzilla l'entrada d'alguns tipus de caràcters i de símbols que no estan directament al teclat gràcies a la millor integració amb l'IBus.\nIntegració amb les xarxes socials a través de libsocialweb.\nS'utilitzarà un disseny nou per la interfície d'usuari de fer trucades de l'Empathy que permetrà seleccionar quina càmera web i micròfon s'utilitza durant la trucada, es podrà moure la previsualització de vídeo i potser també permetrà afegir efectes de vídeo.\nGràcies al systemd es podrà utilitzar de forma automàtica la multiestació.\nS'està acabant un conjunt molt ampli d'icones simbòliques i d'alt contrast. Aquestes icones permetran crear temes complets d'alt contrast i d'alt contrast invertit totalment accessibles.\nMés millores a l'ampliador del GNOME Shell, entre les quals el seguiment del cursor i del focus a més a més d'opcions de personalització de la brillantor i el contrast.\nNoves millores a l'accessibilitat del GNOME Shell i les eines que s'utilitzen per accedir-hi.\n7.3. Canvis per a desenvolupadors\nContinuació de la neteja de la plataforma (per exemple s'abandonarà la dbus-glib i la libunique per la GDBus/G(tk)Application, la migració del rerefons d'emmagatzematge de l'Evolution-Data-Server del Gconf al GSettings).\nEls fitxers tar amb el codi font només estaran disponibles a través del mètode de compressió .xz.\nAquest document es distribueix segons les condicions de la llicència Creative Commons Sharealike 3.0. Copyright © The GNOME Project.\nText redactat per l'Olav Vitters, l'André Klapper i l'Allan Day amb l'ajuda de la comunitat del GNOME.


Restauració de l’església de Sant Julià de Solanell (Alt Urgell)\nEt trobes a:Home»Notícies»Restauració de l’església de Sant Julià de Solanell (Alt Urgell)\nEscrit per Reserves Museu el\t 13 d'abril de 2021 Notícies\nDurant els darrers mesos s’han portat a terme els treballs per a la restauració arquitectònica de l’església de Sant Julià de Solanell (Castellbò-Alt Urgell). L’edifici de fesomia barroca, tot i tenir un origen romànic, se situa als afores del poble i presentava importants patologies que amb l’actuació han estat resoltes. En aquest sentit, s’ha intervingut a la part exterior de l’edifici, amb la millora de la coberta del campanar, malmesa de fa anys per un llamp, la impermeabilització de les àrees degradades del llosat de l’edifici i el segellat del carener, així com la reparació de les esquerdes de les façanes. A l’interior del temple, l’obra s’ha centrat en reparar una encavallada de fusta i en sanejar part de la volta de guix barroca que amenaçava de caure i el desenrunat de l’interior.\nL’any 2018, arran de la descoberta de pintures murals romàniques de gran qualitat a l’interior de l’edifici, des del Centre de Restauració de Béns Mobles de Catalunya, a instàncies del Bisbat d’Urgell, es va realitzar una primera campanya de consolidació de les restes pictòriques que daten del segle XII. La intervenció arquitectònica recentment realitzada garanteix l’estabilitat de l’edifici i ha de permetre futures actuacions per a la preservació de la pintura mural descoberta.\nAquesta intervenció ha estat coordinada des del Consell Comarcal de l’Alt Urgell amb el suport de la Delegació de Patrimoni del Bisbat d’Urgell, i ha comptat amb el finançament del Departament de Cultura de la Generalitat de Catalunya i una aportació del Bisbat d’Urgell.


Terapia | Psicoteràpia Algemesí\nEn la nostra adreça pots trobar un espai on poder expressar-te i intentar arribar als objectius que ens marquem.\nEn el món actual les etiquetes ens donen seguretat, respostes, però també ens fan oblidar que som individus únics, amb pensaments i problemes únics. Una teràpia individual i personalitzada agafa en els nostres dies una especial rellevància\nEn l’àmbit juvenil l’etapa de la infància i l’adolescència és una fase de continus canvis.\nEtapa 0-6 anys\nDurant el desenvolupament i d’una manera especial en aquests anys de vida, el cervell és altament vulnerable al tracte que rep. En el bebé es troba tot el potencial del que pot aconseguir ser. És la nostra responsabilitat que tinga aquesta possibilitat. Factors com la inclinació, les primeres separacions bebé-pares, els primers contactes fora de la família, les frustracions, aprendre a conéixer els límits a la conducta… entre molts altres factors transcorren en aquesta etapa.\nMoltes vegades les estratègies que utilitzem per a educar no acaben d’encaixar, o deixen de funcionar o no s’adapten a les necessitats reals, generant inseguretats. Resulta difícil trobar un punt intermedi que permeta exercir l’autoritat i al mateix temps permetre concessions.\nEtapa 6 a 12 anys\nConeguda com a segona infància, es té més autocontrol, majors interessos, es comença a usar una millor argumentació. En aquesta etapa hem de mostrar un estil més pròxim i ferm, hem de fomentar el respecte pels pares. Aplicar la disciplina, basada en l’acostament i l’empatia ajudaran a un correcte desenvolupament de la intel·ligència emocional. Molt important en aquesta etapa és la creació d’hàbits diaris sans.\nEtapa 12 a 16 anys\nL’adolescència, època que s’inicia amb la pubertat. Encara que hem fixat els límits en 12 a 16 anys, no significa que transcórrega rigorosament en aqueixes edats.\nÉs una etapa de vulnerabilitat emocional i de l’inici de la cerca de la identitat. El ser o no ser. Es produeixen molts canvis, i una autoestima sana es converteix en fonamental. Moltes vegades sorgeixen conductes de risc en els adolescents i resulta difícil l’acostament.


El Santa Caterina i el Trueta estrenen un programa de rehabilitació respiratòria per a pacients de covid-19 - Diari de Girona\nL'objectiu és alleugerir els símptomes de les persones que han ingressat per una pneumònia greu\nSALT | 21·10·21 | 13:59\nL’hospital Trueta en una imatge d’arxiu durant la pandèmia ICS GIRONA\nEls hospitals Santa Caterina de Salt (Gironès) i Josep Trueta de Girona han posat en funcionament un programa de rehabilitació respiratòria per a pacients que han patit covid-19. El programa consisteix a estudiar l'estat basal respiratori del pacient a través de diverses proves com ara una ecografia de diafragma o una ergometria. Posteriorment, el pacient comença un reentrenament global i un altre d'analític de la musculatura perifèrica i de la musculatura respiratòria. Aquests treballs duren uns tres mesos i després es repeteixen les proves inicials per veure els resultats. La idea és que totes aquelles persones que hagin ingressat per una pneumònia greu puguin alleugerir els símptomes a través d'aquest programa.\nAlgunes de les persones que han ingressat per la covid-19 han acabat derivant a una pneumònia greu. A vegades, quan aquestes persones reben l'alta acaben recuperant la capacitat respiratòria que tenien abans de tenir el coronavirus. Però hi ha casos en què tres mesos després encara pateixen alguns dels símptomes. Els hospitals gironins Santa Caterina i Josep Trueta han estrenat un programa de rehabilitació respiratòria per ajudar a tots aquests pacients poder tornar a la seva capacitat respiratòria habitual. Per fer-ho, els pacients seran analitzats amb diferents proves per saber quin és l'estat basal respiratori. D'aquesta manera, els faran un estudi funcional respiratori complex, una ergometria (una prova per valorar la tolerància del cos a l'esforç) i una ecografia del diafragma.\nA partir d'aquests resultats, els pacients començaran un període d'entrenament global i també un entrenament de la musculatura perifèrica i respiratòria. Aquest programa d'entrenament durarà uns tres mesos, aproximadament. Quan acabin els exercicis prevists, es faran altra vegada les proves inicials per veure si hi ha millora o no. El programa està pensat per a persones que segueixen tenint la sensació d'ofec, falta d'aire, fatiga o tos tres mesos després de rebre l'alta hospitalària. El programa està dissenyat perquè pugui tractar uns 50 pacients a l'any.


Foment lliura la Medalla d'Or de la institució a Sa Majestat el Rei - Foment del Treball\nFoment lliura la Medalla d’Or de la institució a Sa Majestat el Rei\nEl monarca ha presidit la gala de lliurament de les Medalles d’Honor i els Premis Carles Ferrer Salat de Foment\nFoment del Treball ha lliurat, de mans del seu president, Joaquim Gay de Montellà, la Medalla d’Or de la institució a Sa Majestat el Rei. Foment ha lliurat la seva principal distinció al monarca “com a mostra d’agraïment pel compromís que teniu respecte del progrés empresarial, econòmic i humà d’aquest país”, segons ha precisat Gay de Montellà en les seves paraules de benvinguda. El Rei Felip ha presidit l’acte de lliurament de les Medalles d’Honor i els Premios Carles Ferrer Salat de Foment. Anteriorment, només havia rebut aquesta distinció de la prinicpal organització empresarial catalana el Rei Joan Carles, pare de l’actual monarca. L’acte de lliurament de les Medalles i els Premis Carles Ferrer Salat ha comptat amb la presència del president de la Generalitat, Artur Mas; del ministre de l’Interior, Jorge Fernández Díaz; de la presidenta del Parlament, Núria de Gispert; de l’alcalde de Barcelona, Xavier Trias; així com d’altres autoritats.\nMedalles d’Honor per a Mariano Puig i Carlo Umberto Bonomi\nFoment del Treball ha distingit Mariano Puig amb la Medalla d’Honor a la Trajectòria Empresarial, el guardó amb què la patronal reconeix el recorregut vital dels empresaris que han aconseguit de manera rellevant enriquir l’activitat econòmica i empresarial del país. Amb aquesta distinció, Foment premia, de Puig “la dedicació de cinc dècades a l’empresa familiar Puig, temps en el qual Mariano i els seus germans van consolidar la presència a Espanya de la companyia i van obrir amb una gran visió el mercat internacional gràcies a l’exportació i al desenvolupament de les seves marques, Paco Rabanne, Nina Ricci i Carolina Herrera”. Alhora, la patronal catalana ha distingit també Carlo Umberto Bonomi, Conseller Delegat d’Investindustrial Advisors SL., principal accionista de Port Aventura, per “l’ambiciosa expansió que ha emprès el parc temàtic, que enguany ha tancat dos projectes nous d’abast internacional: el Ferrari Land i l’aliança amb el Cirque du Soleil”. Bonomi rep la Medalla d’Honor com a Empresari de l’Any.\nLes Medalles les ha lliurades el Rei, guardons que ha qualificat de “molt lligats a aquesta terra, que rendeixen homenatge als millors valors empresarials; també a la generositat i a l’esfoç; a la voluntat i l’exercici de lideratge; a la capacitat d’innovació”.\nEn la mateixa cerimònia, Foment ha distingit mitjançant quatre premis a les categories de R+D+i, Internacionalització, Empresari de Futur i Medi Ambient a:\nCarlos Duran [Hoy Voy] (Empresari de Futur)\nJoaquim Gay de Montellà assumeix la presidència de Foment del Treball14 de març de 2011


Les Garrigues en BTT - Turisme de les Garrigues\nLes Garrigues en BTT\n13 de juny de 2019 10 de juny de 2019\nAvui et proposem una altra manera de conèixer les Garrigues: amb BTT! L’acabada d’estrenar empresa Camins de Pedra és una proposta de rutes en BTT que transcorren íntegrament per camins i corriols de la comarca.\nPodràs gaudir de rutes lineals, que es poden fer autoguiades, amb ús de GPS per poder seguir el track que facilitarà l’organització o amb un guia acompanyant els ciclistes durant el trajecte.\nPodràs optar per la ruta d’una etapa o una ruta de dues etapes. En el cas de la segona opció l’allotjament és al municipi del Vilosell, en hotel rural o casa rural amb wifi gratuïta i tots els equipaments, lloc per guardar les bicis i possibilitat de rentar-les.\nEn ambdós casos gaudiràs d’una ruta completa en la qual esport, natura i patrimoni es combinen a la perfecció.\nCategories Esports, Rutes Navegació per les entrades


Michele Catanzaro | Barcelona Metròpolis\nArxiu de l'autor: Michele Catanzaro\nQuant a Michele Catanzaro\nPublicat dins de Reportatges\t| 1 resposta\nHi ha una contaminació més subtil i invisible que la de l’aire i de l’aigua: la que és dins del mateix cos humà. Els disruptors endocrins, substàncies contingudes al menjar, als objectes de la casa i de l’oficina, als productes de neteja i cosmètics, etcètera, s’acumulen a l’organisme, alteren el funcionament de les hormones i contribueixen a l’aparició d’obesitat, diabetis, càncer, problemes reproductius i del desenvolupament del cervell.\nL’evidència científica està consolidada, però la majoria dels governs miren cap a un altre costat. La mateixa Comissió Europea s’ha saltat tots els terminis per posar límits al disruptors: la qüestió irresolta és la definició d’alterador hormonal, definició que determinarà modificacions en cascada de les lleis comunitàries sobre plaguicides, biocides i cosmètics, i del registre de substàncies químiques. Mentrestant, algunes ciutats i poblacions més petites s’estan posant al capdavant de les iniciatives per descontaminar el cos dels seus habitants.\nEls ajuntaments suecs d’Estocolm i Göteborg exigeixen l’absència de disruptors endocrins als productes adquirits amb diners municipals. París ha eliminat els biberons amb bisfenol A i certs tipus de bolquers de les escoles bressol públiques. Barcelona ja no empra l’herbicida glifosat als seus parcs i jardins. I nou ajuntaments espanyols, començant pel municipi gironí d’Anglès, s’han unit en una xarxa de ciutats que aspiren a alliberar-se dels alteradors hormonals, anomenada “Mi ciudad cuida mis hormonas”.\n“Quan una ciutat, especialment si és gran, pren una decisió d’aquest tipus, això pot tenir un impacte important sobre els fabricants”, afirma Leonardo Trasande, investigador de l’escola de medicina de la Universitat de Nova York. “Els polítics prendran decisions només si canvia l’opinió pública, i les accions de les ciutats faran que els ciutadans s’informin i es facin preguntes”, argumenta Barbara Demeneix, investigadora del Centre Nacional de Recerca Científica francès (CNRS). Els dos són investigadors de referència en disruptors endocrins.\n“Pensem en el dia a dia d’un nen: si al menjador no està exposat a aquestes substàncies, si quan surt a jugar no les troba al parc…, realment es reduirà la seva càrrega de contaminants”, il·lustra Dolores Romano, responsable de polítiques de substàncies químiques d’Ecologistes en Acció. “És cert que als ajuntaments els falten certes competències, però poden prendre iniciatives que tenen un impacte directe sobre els ciutadans”, afegeix Ruth Echeverría, coordinadora de formació i investigació de la Fundación Alborada. Aquestes dues entitats ecologistes són les promotores de la xarxa “Mi ciudad cuida mis hormonas”.\nLes primeres alarmes sobre els disruptors endocrins daten de fa més de mig segle. Als anys cinquanta i seixanta, els metges van observar als Estats Units que entre les noies joves que durant l’embaràs havien pres dietilestilbestrol (un estrogen sintètic que se solia prescriure per evitar avortaments) hi havia més incidència de càncer. Els mateixos anys es va descobrir que certes substàncies anomenades xenoestrògens produïen la feminització dels animals. Algunes eren naturals, per exemple la isoflavona de la soja, però les que tenien efectes més inquietants eren les artificials.\nA principis dels vuitanta, la infiltració de DDT en el llac Apopka de Florida va afectar tant la capacitat reproductiva dels caimans que la seva població es va reduir dràsticament. En aquella mateixa dècada, els metges van detectar anomalies reproductives també en humans; en concret, en les víctimes del desastre de 1976 a Seveso (Itàlia), durant el qual es va alliberar una gran quantitat de dioxina. Com més altes eren les concentracions de dioxina en els cossos dels pares, menor probabilitat de tenir fills mascles. Algunes parelles van tenir només nenes.\nEl personal de neteja és un dels col•lectius més exposats als productes químics. i, per tant, al risc de ser afectats pels disruptors endocrins.\nBarcelona va tenir el seu cas particular. El 1996 un grup de dones de fer feines de l’hospital de la Vall d’Hebron es va intoxicar amb dissolvents i altres productes. Les afectades tenien més fluix menstrual, més mastitis, cansament, hipersensibilitat a les olors, etcètera.\nL’element comú a tots aquests episodis és que les substàncies implicades tenen una capacitat especial: la de simular el comportament de les hormones naturals. Les hormones són produïdes per les glàndules del sistema endocrí: una dotzena de teixits, des de l’hipotàlem del cervell fins a les gònades dels òrgans reproductors. Les glàndules produeixen la combinació d’hormones que el cos necessita en cada moment per activar els receptors hormonals de les cèl·lules i generar els diferents processos biològics.\nUn equilibri molt delicat\nEl còctel hormonal té un equilibri delicat: cada ingredient hi és present en una concentració determinada i molt baixa (pocs picograms o nanograms per mil·lilitre de sang). Aquest equilibri se’n va en orris quan s’hi barreja un disruptor endocrí. Les substàncies disruptores imiten la funció de certes hormones o impedeixen que d’altres funcionin. N’hi ha prou amb petites quantitats d’alteradors hormonals perquè aquests interfereixin amb les funcions biològiques.\nAquest quadre ja era clar l’any 1991, quan per primera vegada un grup de científics el va plasmar en l’anomenada declaració de Wingspread 1. Des de llavors, s’han acumulat evidències i declaracions fins als documents de referència de l’Organització Mundial de la Salut (OMS) de 2012 i de la Societat Mundial d’Endocrinologia de 2015. “Sabem que les malalties endocrines van en l’alça. Hi ha cada vegada més evidència que estan relacionades amb els disruptors endocrins. Sabem, doncs, que els disruptors tenen un cost, però també com reduir l’exposició humana als disruptors”, resumeix l’investigador Leonardo Trasande. “Nombrosos estudis […] confirmen la idea que l’exposició a substàncies químiques contribueix a desordres endocrins. […] Hi ha prop de vuit-centes substàncies de les quals se sap o sospita que poden interferir amb les hormones”, diu l’informe de l’OMS.\nHi ha prop de vuit-centes substàncies de les quals se sap o sospita que poden interferir amb les hormones i causar malalties i altres problemes de salut, com ara problemes reproductius femenins i masculins, problemes del neurodesenvolupament, obesitat, diabetis i certs tipus de càncer.\nL’estudi de la Societat Mundial d’Endocrinologia detalla les malalties sobre les quals hi ha proves sòlides: problemes del neurodesenvolupament (com podrien ser l’autisme i la hiperactivitat), obesitat, diabetis, problemes reproductius femenins i masculins (com la baixa qualitat del semen, les malformacions genitals, els naixements prematurs…) i càncers relacionats amb hormones (per exemple, de mama, endometri, ovari, pròstata, testicles i tiroides).\nL’estudi assenyala les principals substàncies sobre les quals hi ha estudis concloents: l’atrazina i el DDT es troben en herbicides i pesticides; el bisfenol A (BPA) és present en llaunes de menjar i en la tinta dels tiquets del supermercat; els ftalats, en embolcalls de menjar, cosmètics, xampús i paviments de vinil; i els bifenils policlorats (PCB) i els èters difenílics polibromats (PBDE), en retardants de flama i en dispositius electrònics.\n“Cada país té una mena d’empremta dactilar [de disruptors] en funció de les seves activitats [industrials]. Una placenta amb molt PCB és probablement danesa; una amb abundància d’endosulfan, francesa, i una altra amb molt monoetil ftalat, espanyola”, explica Nicolás Olea, catedràtic de medicina de la Universitat de Granada. “S’ha fet habitual que la gent tingui a dins del cos certes concentracions de compostos tòxics”, constata per la seva banda Miquel Porta, investigador de l’Institut Municipal d’Investigació Mèdica (IMIM) de Barcelona. “De dinou compostos tòxics que hem analitzat, ningú no en té menys de tres: de mitjana, en detectem onze per persona”, explica en referència a una mostra de ciutadans catalans d’entre divuit i setanta-quatre anys. “El DDT, que va ser prohibit fa trenta-cinc anys, es detecta avui en el 88 % de la població. L’hexaclorobenzè, un fungicida, en més del 90 %”, detalla.\nEls disruptors endocrins funcionen d’una manera especialment subtil. En primer lloc, poden ser perillosos també en dosis molt baixes, ja que les hormones que emulen també operen a dosis baixes i atès que els alteradors es potencien entre si. Per aquest motiu, la Societat Mundial d’Endocrinologia considera que “no hi ha un llindar d’exposició segur”.\nEls disruptors, a més, actuen de forma diferent en funció de la fase de la vida i el gènere. L’OMS i la Societat Mundial d’Endocrinologia coincideixen que els anys de la infància són els més delicats, tot i que l’exposició comença fins i tot abans del naixement. “Fa molts anys que detectem aquestes substàncies al líquid amniòtic en què flota el fetus. Hi ha evidències que els disruptors poden causar una programació prenatal d’obesitat, sobrepès, resistència a la insulina, diabetis de tipus 2 i malalties cardiovasculars”, afirma Porta.\nLes dones pateixen més exposició per diverses raons. En primer lloc, pel tipus de feines: el personal de neteja, les mestres, les instructores de piscines i les tècniques de laboratori, per exemple, hi estan més exposades. En segon lloc, pel major ús de cosmètics i maquillatge. I finalment, perquè la barreja hormonal de les dones és més sensible a efectes adversos que la dels homes.\nMalgrat la càrrega d’evidències sobre els alteradors hormonals, aquest camp continua obert a les disputes. Per exemple, el 2015 l’Autoritat Europea de Seguretat Alimentària (EFSA) i l’OMS van discrepar sobre la naturalesa cancerígena del glifosat.\nInterès a generar dubtes\n“L’estat de la ciència i de la reglamentació és semblant al que hi havia sobre el canvi climàtic fa un decenni. […] Davant de l’evidència […] un petit grup de científics –molts d’ells amb connexions documentades amb la indústria– s’han dedicat a generar un estat de dubte que no guarda proporció amb el nivell real de desacord científic”, va escriure Trasande a la revista Nature.\nEl darrer document de la Societat Mundial d’Endocrinologia va rebre l’aprovació prèvia de tretze mil experts. “Hi ha entre vuit i dotze científics, amb molts conflictes d’interessos, que hi van en contra”, apunta Ángel Nadal, catedràtic de fisiologia de la Universitat Miguel Hernández d’Elx i coordinador del grup assessor sobre disruptors endocrins de la Societat Mundial d’Endocrinologia.\n“L’impacte dels disruptors endocrins sobre la salut és més important que el que tindria sobre la indústria química la reglamentació del seu ús”, observa Demeneix. Un estudi de 2016 de Trasande estima l’impacte econòmic dels disruptors endocrins –pel que fa a costos associats a les malalties que causen– en 217.000 milions de dòlars a Europa i 340.000 milions als EUA.\nLa situació, segons alguns científics, s’assembla també al cas del plom a la gasolina. Aquest ingredient es va eliminar progressivament entre els anys setanta i els noranta, i com a conseqüència en va disminuir la concentració a l’aire i a la sang dels nens (al començament, el 88 % dels infants dels EUA en tenien en quantitat perillosa, i al final, només l’1 %). Durant els mateixos anys, el coeficient d’intel·ligència dels nens dels Estats Units va pujar entre 2 i 5 punts, en part perquè anteriorment el plom havia afectat el cervell. Traduït en termes de PIB, s’estima que la millora d’aquest coeficient gràcies al descens del nivell de plom en la sang suposa uns beneficis econòmics d’entre 110.000 i 319.000 milions de dòlars anuals.\nDefinir els alteradors hormonals, el coll d’ampolla\nNo obstant això, la Comissió Europea s’ha saltat tots els terminis per posar límits als disruptors. La qüestió irresolta és la definició d’alterador hormonal. En funció de la definició que s’empri, hi haurà modificacions en cascada de les lleis comunitàries sobre plaguicides, biocides i cosmètics, i del registre europeu de substàncies químiques (REACH).\nReduir l’ús de recipients i envasos de plàstic en el menjar diari és una de les mesures indicades per protegir-se dels disruptors endocrins.\nEl juny de 2013 la Direcció General de Medi Ambient va presentar un esborrany de definició basat en la feina d’un grup d’experts. L’aprovació estava prevista per al mes de desembre. “Però l’esborrany no va agradar a la indústria, que va emprendre maniobres per aturar-lo. Llavors, l’hivern de 2013 la Comissió Europea va encarregar un estudi sobre el cost socioeconòmic d’aquells criteris”, explica Dolores Romano. També va traslladar el tema a la Direcció General de Sanitat i Consum. El temps va passar i el 2014 Suècia va denunciar la Comissió davant el Tribunal Superior Europeu per incompliment. A finals de 2015 el tribunal va dictar que la definició s’havia de publicar immediatament. Finalment, el juny de 2016 la Comissió va presentar un nou esborrany.\nLa proposta va decebre activistes i experts. “S’exigeix un nivell d’evidència molt més alt que per a qualsevol altra substància”, explica Dolores Romano, d’Ecologistes en Acció. Ángel Nadal afegeix que aquest nivell és “superior al demanat per declarar que una substància és carcinògena. En aquest darrer cas n’hi ha prou a demostrar que provoca anomalies en cèl·lules i animals. Voldríem el mateix per als disruptors”.\nPerò tampoc no és suficient demostrar els efectes negatius de la substància, sinó que es demana, a més, coneixe’n el mode d’acció. “Ens trobem amb uns modes d’acció molt complexos, com ara la producció de canvis epigenètics durant el període fetal o la lactància, amb efectes que apareixen al cap d’anys. Quant trigarem per fer totes les proves sobre desenes de milers de compostos?”, argumenta Nadal. D’altra banda, la proposta europea introdueix una exempció a priori per als insecticides.\n“La Comissió Europea està massa influïda per la indústria química”, resumeix Demeneix. Tot i que ja ha modificat la definició quatre vegades, diversos països (encapçalats pels nòrdics) han impedit que s’aprovés. En un moviment que alguns activistes consideren sospitós, l’esmentada Autoritat Europea de Seguretat Alimentària va crear el desembre de 2016 un grup de treball per desenvolupar una guia d’aplicació de la definició, encara que aquesta no estigués aprovada.\nAjuntaments amb iniciativa\nLes coses no han anat millor als àmbits estatal i autonòmic. Com a gest simbòlic, el 2004 la ministra de Medi Ambient, Cristina Narbona, va fer analitzar una mostra de la seva sang: contenia desenes de contaminants. El 2010 es va plantejar un pla nacional de salut ambiental, que va quedar en un calaix.\nPel que fa al govern de Catalunya, des de 2012 no s’han tornat a monitorar els disruptors endocrins en la població, tot i que més recentment s’han engegat converses sobre la represa d’aquests controls, segons informa Miquel Porta.\n“A escala municipal tot és més ràpid”, opina Ruth Echeverría. El novembre de 2016 la Fundación Alborada i Ecologistes en Acció van constituir la xarxa “Mi ciudad cuida mis hormonas”, que agrupa nou ciutats i pobles que han aprovat mocions per la reducció de l’exposició als disruptors endocrins: Alcalá de Guadaíra (Sevilla), Anglès (Girona), Brunete (Madrid), Estella-Lizarra (Navarra), Onda (Castelló), Quijorna (Madrid), Robledo de Chavela (Madrid), San Fernando de Henares (Madrid) i Saragossa. Algunes més, com ara Barcelona, ho estan tramitant.\nAixí mateix, tres comunitats autònomes (el País Valencià, la Rioja i l’Aragó) han aprovat proposicions no de llei sobre el mateix tema. És notable que els governs d’aquests ajuntaments i comunitats abracin tot l’espectre polític espanyol, des del Partit Popular fins a Podem.\nEl petit municipi gironí d’Anglès va ser el primer que va aprovar una moció a Espanya, el febrer de 2016. “Tenim una secretària amb hipotiroïdisme, igual que jo”, explica Astrid Desset, alcaldessa elegida sota la sigla de CiU. “Ella va suggerir que des de l’Ajuntament instéssim les autoritats de salut a elaborar una guia per a administracions locals”. Anglès ha eliminat els estris de tefló a la cuina de l’escola pública i n’ha canviat el menú, ha eliminat el glifosat de la jardineria, ha substituït l’aigua embotellada per fonts amb filtres d’osmosi i ha reemplaçat els sabons de mans de tots els edificis municipals. Però “no tenim ningú que ens ajudi a anar més enllà”, lamenta l’alcaldessa.\nEl govern municipal ha bandejat l’ús d’herbicides químics als parcs i jardins de Barcelona –a la imatge, el parc de la Ciutadella– des del gener de 2017.\nEl març de 2016 Ecologistes en Acció va publicar una guia per eliminar els contaminants hormonals adreçada a les administracions locals. Les experiències de municipis de tot el món estan definint un conjunt de pràctiques de disminució de l’exposició. La mesura més popular és l’eliminació d’herbicides químics als parcs i jardins. El govern de Barcelona (BeC) els ha bandejat des del gener de 2017. Fins a l’any anterior s’empraven, per exemple, 2.500 litres de glifosat als tractaments anuals, en dos-cents mil escocells d’arbres i en àrees cobertes amb grava, segons informa Izaskun Martí, directora de conservació de Parcs i Jardins. Actualment, l’Ajuntament disposa de quatre màquines que maten les males herbes amb vapor escalfat i de vint-i-quatre persones que hi intervenen manualment, contractades per sis mesos amb un pla d’ocupació per a aturats. A més, alguns escocells s’han cobert amb escorça de pi, que evita que creixin herbes, o s’han sembrat amb plantes que són enemigues naturals de les plagues dels arbres.\nL’Ajuntament de Madrid (Ahora Madrid) també ha eliminat el glifosat per al tractament de les herbes de les carreteres. Però alguns ajuntaments han anat més enllà i han aplicat el mateix enfocament a les plagues. És el cas del petit municipi de Brunete: a més de prohibir certs herbicides, el seu govern (PP) està reemplaçant els plaguicides, i així, per exemple, els nius de les processionàries del pi s’eliminen mitjançant mètodes mecànics, com xarxes o discos de recollida de les erugues.\nEl febrer de 2017 Brunete també es va comprometre a introduir alimentació orgànica a les escoles bressol, els menjadors escolars i les residències municipals, i a comprar productes lliures de disruptors per a les instal·lacions públiques. Encara que a petita escala, aquests són dos grans eixos més de les polítiques municipals contra els disruptors: eliminar-los dels menjadors col·lectius i dels subministraments públics de productes, com els de neteja i els materials de construcció. “Els habitants [de Brunete] estan contents fins a un cert punt. De vegades no entenen les mesures. Cal fer molta tasca educativa”, observa la coordinadora de formació i investigació de la Fundación Alborada, Ruth Echeverría, que ha assessorat aquest ajuntament de la Comunitat de Madrid. Per aquesta raó, altres municipis, com Estella-Lizarra (EH Bildu), a Navarra, han començat el seu procés de transformació amb unes jornades per formar els professionals i comunicar-se amb els ciutadans.\nEntre les ciutats de fora d’Espanya que estan fent canvis hi ha París i Irvine (Califòrnia). Les dues darreres administracions socialistes de la ciutat de París han prohibit els biberons amb bisfenol A i certs tipus de bolquers a les escoles bressol públiques. L’alcaldia actual ha adoptat un pla de salut ambiental (Paris Santé Environnement) que inclou un servei d’assessorament a les oficines municipals sobre compres lliures d’alteradors d’hormones.\nPel que fa a Irvine, la iniciativa va sorgir d’un grup de quatre pares compromesos, que es van assessorar amb tres científics locals i van formar el col·lectiu Non Toxic Irvine. Després d’organitzar una petició, el grup va aconseguir el febrer de 2016 que la ciutat reemplacés tots els pesticides i plaguicides amb productes orgànics.\n“Aquí es valora molt l’aspecte de la ciutat i es toleren poc les males herbes”, explica Ayn Craciun, una de les mares promotores. “Però la gent va entendre que no tenia sentit emprar substàncies tòxiques als jardins on juguen els nens i els animals domèstics”, afegeix Bruce Blumberg, professor de biologia de la Universitat de Califòrnia-Irvine i assessor del projecte. Els cinc regidors de la ciutat californiana (quatre d’ells republicans) van votar a favor de l’eliminació dels tòxics. “La pressió d’un grup ferm de pares com el nostre i els arguments dels científics van ser essencials per convence’ls”, explica Craciun. “Altres ciutats de la nostra regió estan seguint l’exemple d’Irvine”, apunta la regidora Christina Shea, amb una experiència personal prèvia de càncer, que des del començament va donar suport al projecte. L’ús de productes orgànics ha suposat un encariment dels tractaments no superior al 6 %, informa Craciun.\nBiomonitoratge de sang\nUna altra actuació que ja han aplicat diverses ciutats del món, però única fins ara a Espanya, es du a terme aquests mesos a Barcelona. Es tracta del biomonitoratge de mostres de sang d’unes 240 persones representatives de la població de la ciutat. L’anàlisi de les mostres, coordinada per l’investigador de l’IMIM Miquel Porta, permetrà estimar la presència de disruptors als organismes de la ciutadania. El procés s’havia dut a terme anteriorment els anys 2002 i 2006. “Haurem de veure si segueix la tendència a la baixa que es va registrar entre els dos mesuraments anteriors”, indica Porta.\n“La falta de regles d’abast europeu deixa la iniciativa en mans de les administracions locals. Aquestes poden reduir l’ús de certes substàncies, fomentar el mercat d’alternatives més segures i, en suma, donar bon exemple als ciutadans. Les ciutatstenen molt a fer en relació amb els disruptors endocrins”, acaba Dolores Romano.


Benvinguts a les Obres Mestres del Cinema: Camille. Part 4. El context històric i social cinematogràfic.\nL’any 1936 va esclatar la guerra civil espanyola, una guerra que es perllongà tres anys per tal de garantir una victòria als feixistes, que aquell mateix ja tenien una representació extraordinària a Alemanya de la mà d’un tal Hitler.\nAquell any també es van organitzar les Olimpíades de Berlín, amb el triomf insultant d’alguns afroamericans com el magnífic atleta Jessie Owens.\nL’Alemanya nazi va empassar-se aquestes victòries amb rancúnia i simulacions, però el més greu és que Roosvelt, president dels liberals Estats Units d’Amèrica, tampoc va fer cap mena de recepció o homenatge als herois de Berlín per no incomodar els estats segregacionistes.\nAmb aquest panorama mundial, la pel·lícula Camille (Geroge Cukor, 1936) no tenia més pretensió que adaptar de la millor forma possible la novel·la d’Alexandre Dumas fill (no confondre amb el pare, autor, per exemple, d’Els tres mosqueters o El comte de Montecristo).\nAquesta novel·la, per tots coneguda, és La dama de les camèlies, adaptada per Giusseppe Verdi per convertir-la en La Traviatta, i portada al cinema amb poc èxit fins a tres vegades.\nPerò els nostres protagonistes no van tenir por a intentar una quarta adaptació. I se’n sortiren, perquè la pel·lícula és digna d’aquest bloc (quina immodèstia per la meva part! Perdó).\nJa hem explicat que la història narra l’amor d’un jove per una “cortesana” (perdoneu però sempre que llegeixo qualsevol referència a aquesta pel·lícula el paper que interpreta Greta Garbo és el de cortesana).\nBé. Aquesta prostituta de luxe s’enamora del jove i ha d’escollir entre continuar captant clients per suportar una vida que està per sobre de les seves possibilitats econòmiques o començar de nou amb ell amb una vida, diguem-ne, més humil.\nQuan decideix decantar-se per l’amor el seu passat fa que el pare del jove la convidi a marxar-se, i ella, tísica i enamorada, torna a la fredor del seus banquets fent creure a l’amor de la seva vida que ja no l’estima.\nCom ja hem explicat, el Codi Hays, (recordeu la quarta entrada de It Happened One Night?) començava a tenir una força desmesurada i realment presentar una prostituta com a protagonista és una cosa que aquests puritans no podien ni imaginar.\nDoncs, increïblement, l’oficina Breen, encarregada d’aplicar el maleït codi, només va exigir que s’afegís (ull! Que no parlo de que se suprimís) «una escena en la qual la parella "il·lícita" fes vots d’amor etern» (Scheinder, Steven Jay i diversos col·laboradors. 1001 películas que hay que ver antes de morir. Grijalbo. Barcelona. Setembre 2005. Pàgina 135).\nPotser els censors es van commoure tant per la història que ni tan sols van pensar que en realitat es narra la vida i mort d’una puta. I això és una vertadera sort perquè no en poques pel·lícules es manipulava l’argument fins a límits insospitats.\nPer a que us feu una idea us remeto a un petit paràgraf d'una tesi sobre el món del cinema: «Així a Blonde Venus (Joseph Von Sternberg, 1932), Marlene Dietrich se’n va al llit amb un jugador de cartes per pagar l’operació del seu marit agonitzant, Herbert Marshall. Ell la condemna i ella comença una travessia èpica per la misèria (Black, 1998). O a Call her savage (John Francis Dillon, 1932), Clara Bow, es veu obligada a fer de prostituta per pagar els medicaments del seu fill malalt. Quan torna a casa el seu fill està mort. La conducta immoral es paga, i no té justificació, però les pel·lícules varen tenir una quantitat de públic acceptable, ja que el que se’ls hi va escapar als censors era la inevitable solidaritat que davant tanta desgràcia, el públic tindria amb les dones protagonistes». (Ortega Garcia, Xavier. La violència simbòlica al cinema nord-americà. Redescobrint els films d’una època no tan daurada. TFC. Barcelona. 2010).\nQuines coses. Ens veiem a la propera.\nPublicat per Xavi a 13:27\nricard 20 d’agost de 2013 a les 13:08\nÉs que el públic mai no ha estat tan mal pensat com la mateixa censura. Salut.\nXavi 20 d’agost de 2013 a les 13:48\nConvuls ricard. Estic d'acord amb tu i encara afegiria que el públic no té tanta mala llet com la censura.\nBenvingut al bloc i gràcies per opinar!


Villa Croatia Labin Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla CroatiaSantalezi, Labin, Croàcia - Veure al mapaVilla CroatiaVeure més fotosVeure més fotosVeure totes les 41 fotos\nSi el que està buscant és per un hotel ben situat a Santalezi, no busqui més enllà de Villa Croatia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Villa Croatia asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de piscina exterior, jardí. Si buscau un allotjament còmode i adequat a Santalezi, faci de Villa Croatia la vostra llar.


Parc UdG » Glam Comunicació, SL\nInnovació i recerca pròpia de publicitat, periodisme i disseny gràfic.\nGlam Comunicació realitza campanyes comunicatives globals que inclouen la idea creativa i el disseny, l'organització dels diferents elements (opis, anuncis, banners, lones), la redacció de continguts, la coordinació amb diferents col·laboradors (web, vídeo, impressió) i el lliurament d'art final. De principi a fi.\nLa identitat és el conjunt d'elements propis d'una persona o col·lectiu que el caracteritzen davant dels altres. A Glam Comunicació treballem la identitat gràfica i visual amb el disseny de logotips i manuals corporatius, la creació de noms (naming) i les aplicacions a diferents elements.Per diferenciar-se de la resta.\nA Glam Comunicació ens encanten les paraules. I utilitzem el llenguatge que pertoca a cada mitjà. Elaborem continguts de tot tipus: copys creatius, continguts, notícies i actualitzacions per a pàgines web, newsletters, dossiers de premsa, textos per a catàlegs i memòries, discursos i presentacions, etc., amb disseny o sense.\nElaborem publicacions "claus en mà": disseny, maquetació, redacció de continguts, fotografies i il·lustracions, organització de dades i informacions, i lliurament d'art final a impremta. Treballem tot tipus de material editorial: llibres, revistes, catàlegs, memòries, etc.\nExplica-ho millor amb un vídeo. Treballem amb col·laboradors professionals que ens ajuden a fer vídeos creatius. Guions, storyboards, producció, editatge, postproducció i efectes, i lliurament de màster al client.\nUn web ha de ser útil: ha de tenir uns objectius i complir-los, ha de satisfer les expectatives dels usuaris i ha de ser molt accessible. Glam Comunicació, en estreta col·laboració amb La Mantis, ajuda a què es compleixin tots aquests requisits. Des de la redacció de continguts fins a la programació de portals web a mida.\nEl disseny d’un bon envàs és molt important ja que intervé de forma especial en la decisió de compra. La creativitat es converteix en una eina essencial per destacar en un mercat ampli de productes similars. A Glam Comunicació intentem que cada disseny reflecteixi el caràcter del producte que conté i l’esperit i tarannà del productor.\nIdea creativa, disseny i coordinació d'estands per a fires, presentacions i esdeveniments. Elaboració "claus en mà". A més de la feina creativa, ens encarreguem de la gestió de la producció i de l'organització del muntatge i del desmuntatge (si s'escau). Busquem l'equilibri màxim entre originalitat i funcionalitat amb pressupostos molt acurats.\nGlam Comunicació elabora i envia notes de premsa, planifica campanyes publicitàries, organitza rodes de premsa, cerca impactes en mitjans, actua en cassos de crisi, assessora sobre quines eines són les més efectives per difondre un missatge i gestiona xarxes socials.\nPersona de contacte: Anna Mas Ribas\nC/ Pic de Peguera, 11 (Ala B-Despatx B·2·02)


Dijous comencen les preinscripcions pel casal d’estiu municipal de Palafolls\nAquest proper dijous 28 d’abril s’inicia el període de preinscripcions pel casal municipal d’estiu de Palafolls.\nEl procés s’allargarà fins el 16 de maig i servirà d’ajuda per a veure la demanda del servei i a dissenyar els grups i torns que s’acabaran oferint.\nAbans, demà dimarts, hi haurà una reunió informativa on es tractaran temes com ara l’eix temàtic de les activitats, les propostes de programació, el calendari de presentació per sol·licitar la plaça i la documentació requerida.\nLa reunió de pares i mares es farà al Teatre municipal on hi hauran dues convocatòries, una a les 17 hores i l’altra a les 17:45. No cal fer reserva prèvia de localitat, sinó que simplement cal assistir a l’hora desitjada.\nA més, l’Ajuntament ha previst un servei de monitoratge mentre dura la reunió per facilitar l’assistència dels pares a la trobada informativa.\nEl Casal d’Estiu Municipal és un servei que fomenta l’educació en el lleure, adreçats a nens i nenes de Palafolls. L’objectiu és que els infants gaudeixin de les vacances d’estiu amb seguretat i diversió i amb la voluntat de dotar als participants d’eines que els facin gaudir de les vacances amb seguretat i diversió.\nL’activitat es farà els mesos de juliol i agost, a les instal·lacions de Mas Prats i es pot contractar per a quinzenes.\nArticle anteriorLa Llar d’Infants Municipal organitza dues jornades de portes obertes\nArticle següentEl mal temps desllueix la diada de Sant Jordi


Jordi Bermúdez Martos: de maig 2010\nMapes conceptuals en la web 2.0\nEyePlorer és un buscador semàntic gràfic de manera que visualment podem crear un mapa conceptual a partir del terme cercat. Així doncs, també podem treure els termes relacionats que no ens interessin i donar més espai a aquells que necessitem.\nHem de tenir en compte que cada color correspon a una categoria diferent, per exemple: verd-tecnologia, verd clar-treball, vermell-cultura...\nÉs un programa que es mostra de manera visual com un diagrama de forma rodona que ens mostra de manera agrupada alguna informació i podem veure la relació entre els temres amb només un clic!\nSegons he averiguat, el buscador troba la informació de la Wikipedia així doncs no és molt fiable però és un bon començament per poder ampliar-la en un futur pròxim.\nPer exemple podem fer la consulta de "Don Quijote" i observarem una sèrie de termes agrupats en temàtiques i si cliquem sobre "Sancho Panza" veurem que apareix la relació que tenien aquests dos personatges.Per cada un dels resultats podem ampliar la informació i també copiar-la en un bloc de notes que ens ofereix l'aplicació.\nEn aquest enllaç el podeu començar a utilitzar i també hi ha tutorials:\nEntrada publicada per Anna al bloc AEIblanquerna2010\nPublicat per Jordi Bermúdez Martos a 7:02 2 comentaris Enllaços a aquest missatge\nEtiquetes de comentaris: blog AEIblanquerna2010, Mapes conceptuals, programari lliure, Recursos com a mestres\nPer als nens que tenen dificultats alhora de moure el ratolí, aquí us adjunto unes quantes pàgines web:\nEntrada publicada per Marta Arredonda al blog AEIblanquerna2010\nPublicat per Jordi Bermúdez Martos a 4:38 0 comentaris Enllaços a aquest missatge\nEtiquetes de comentaris: blog AEIblanquerna2010, introducció TIC a l'aula, recursos, Recursos com a mestres\nEyeOs (projecte iniciat el 2005) és un escriptori virtual multiplataforma, lliure i gratuit. Aquest programa està basat en l’estil de l’escriptori d’un sistema operatiu. Per defecte, ve un paquet bàsico d’aplicacions que inclou tota l’estructura d’un sistema operatiu i algunes aplicacions de tipo suite ofimàtica (processador de textos, calendari, gestor d’arxius, missatger, navegador, calculadora…)\nEyeOs tracta d’un nou concepte d’amagatgematge virtual, que actualment es considera revolucionari al ser un servei clau per les web 2.0.\nLa diferència que podem trobar amb altres desktop, és que EyeOS i totes les seves aplicacions es poden iniciar des de un navegador web. Aquest no requereix la instal.lació de cap software adicional, nomès un navegador que pugui soportar AJAX, Java i Macromedia Flash (segons les aplicacions que desitgem utilitzar).\nDes de que es va crear aquest projecte va ser tot un éxit, que ha estat creixent continumet amb diferents serveis, com per exemple eyeEdu, que és una suite especifica per escoles.\nLa seva disponibilitat en linia, ha fet que la gran aceptació i impuls cap a la seva utilitat per la gent. La gran seguratat i el fet de no tenir dependències també ha esta un gran fort.\nAquesta aplicació pot ser útil per a usuaris amb una frequencia elevada a viatjar, escoles (almacematge centralitzat i disponible), empreses… i en un futur podria ser utilitzat com a sustitució del disc dur.\nEyeOS ha rebut diversos premis. A continuació podem veure alguns premis que li ha estat atorgats:\n• 2007 - Guanyador de Softpedia Pick award.\n• 2007 - Finalista en SourceForge's Community Choice Awards a la categoria de "Mejor proyecto".\n• 2007 – Va guanyar el premio Yahoo! España Web Revelation a la categoria de tecnología.\n• 2008 - Finalista en els premis CNET Webware 100 winner CNET, a la categoria "Browsing".\n• 2008 - Finalista en els SourceForge's Community Choice Awards 08.\n• 2009 – Projecte seleccionat el mes d’agost a SourceForge.\n• 2010 - Goya al millor sistema operatiu.\nEyeOS, disposa de un gran ventall de temes, i d’aquesta manera facilita el seu canvi, tant a nivell d’estètica com de botons. A més a més, cal esmentar la gran facilitar per poder introduir aquest temes tant pintorescos i variats en el programa.\nSi cliqueu aquí us portarà directament a un tutorial de com fer servir EyeOS.\nSi cliqueu aquí podreu accedir i fer-vos usuaris de l’EyeOS\nEntrada publicada per Marta Hernandez Ariza al blog AEIblanquerna2010\nPublicat per Jordi Bermúdez Martos a 1:38 0 comentaris Enllaços a aquest missatge\nEtiquetes de comentaris: blog AEIblanquerna2010, programari lliure, sistema operatiu\nKid Pix és un programa pensat, especialment, per a nens que els permet dibuixar, pintar, enganxar imatges... Per que ens entenguem, és semblant al "Paint" de Windows amb més funcionalitat.\nPer a aquells que volgueu descarregar-ho cliqueu aquí\nPublicat per Jordi Bermúdez Martos a 0:43 0 comentaris Enllaços a aquest missatge\nEtiquetes de comentaris: blog AEIblanquerna2010, Dibuixar, imatges, programari lliure\nÉs un servei que ofereix eines per crear línies de temps digitals amb les quals es visualitzen els esdeveniments més importants sobre un determinat fet. Les línies de temps situen les dades de forma ordenada i permet reforçar-les a través d’un text amb imatges, vídeo o animacions.\nAquest servei permet editar línies de temps de forma col·laborativa, valorar-les, comentar-les, afegir-les a preferits i compartir-les de diferents maneres, com per exemple, incrustant-les en blocs i pàgines web, enviant-les per correu electrònic o amb els mateixos membres de la comunitat Xtimeline. Així, l'usuari pot controlar qui pot veure, editar, comentar... les lseves ínies de temps i qui no, establint-ne els permissos necessàris o creant, per exemple, una xarxa d'amics.\nEls Timelines es classifiquen tant per popularitat (més vistos i preferits) com per comentaris realitzats i per categories.\nAixí, com avantatges presenta:\n• Múltiples maneres de visionat; mostrant els elements multimèdia o no i mostrant cada esdeveniment desenvolupat en la seva pròpia pàgina o no.\n• Cada esdeveniment té la seva pròpia URL, fet que permet que siguin enllaçats des d'un bloc o a un altre lloc web.\n• Cada línia inclou un espai per vincular amb les fonts en les quals els usuaris s’han documentat al realitzar la línia del temps.\n• La línea es pot imprimir.\n• Les dates poden expressar-se des dels anys fins als minuts i es pot especificar si es tracta d'aC o dC.\n• Tant les línies com els esdeveniments s'etiqueten amb tags, a més de la categoria a la qual s'assigna cada una.\n• Podem incloure imatges, vídeo i animacions.\n• Inclou un major nombre de criteris de recerca (categories, tags, antiguitat, idioma) i en els resultats es reflecteix el nombre de visites i d'esdeveniments, la qual cosa ens dóna una idea de la qualitat de la línia abans de veure-la .\n• Inclou més funcions socials (fer comentaris, missatgeria interna, enviament a diferent programari social, bloc, treball en equip, crear llistes de favorits, etc).\n• Afegir esdeveniments de forma automàtica a partir d'una font RSS.\n• Permet exportar esdeveniments i importar a partir d'un arxiu d'Excel (o una altra full de càlcul), guardat com. Csv.\nI com a limitacions:\n• Presenta problemes amb els caràcters especials.\n• No mostra gràficament els períodes de temps.\n• No accepta HTML a l'edició del text i això impedeix incloure enllaços.\n• No permet inserir àudio, mapes o altres elements a part de vídeo i imatges\n• No permet manipular l'escala.\nAquí us deixo la pàgina principal on podeu crear-ne un i a continuació un tutorial.\nEntrada publicada per Laura al blog AEIblanquerna2010\nPublicat per Jordi Bermúdez Martos a 2:47 0 comentaris Enllaços a aquest missatge\nEtiquetes de comentaris: blog AEIblanquerna2010, Recursos com a mestres\nDe tres en 3 es tracta d'un projecte telemàtic cooperatiu pensat per treballar contes amb els alumnes de segon de cicle inicial, d'educació especial, d'aula d'acollida... ja que és una molt bona manera de treballar la llengua amb aquells que els hi costa més, que estan aprenent, nouvinguts... A més de treballar la llengua es treballa també l'educació artística Visual i Plàstica.\nEl fil conductor del projecte són tres personatges que ens introdueixen en el món de les paraules i les aventures: l'Eustaqui, la Klissa i la Mina.\nAmb les indicacions que rebran d'aquests personatges, els centres que hi participen seguiran les instruccions d'aquestes tres personatges:\n- Presentació dels grups -classe: el grup d'alumnes explicaran quants són, on es troba els seu centre, què els agrada... i enviaran una fotografia que representi al seu grup classe.\n- Elaboració i aportació d'un conte: aquesta part la realitzaran en dues parts (l'inici o presentació de la història i el seu nus acompanyats cadascun d'una imatges).\n- Finalització: pel que fa a aquesta part els alumnes hauran de fer el desenllaç d'un altre conte que hagin fet altres alumnes d'una altra escola.\nPer acabar el procés, tot els nens i nenes podran llegir els contes acabats, tant el seu com el dels altres alumnes d'altres escoles.\nAquesta seria una primera part que es pot fer mitjançant aquest projecte, però tam bé els escoles poden participar en el que s'anomena "El racó de l'Eustaqui". A partir d'aquest racó els nens poden intentar llegir en l'ordre que correspon els tres tipus de contes que s'ofereixen: faules,contes originals i tradicionals. Per exemple, dins del grup dels contes originals i un cop llegit l'inci del conte, els nenes i nenes trobaran tres nusos i ells han de buscar quin és el més correcte; el mateix haurien de fer amb els finals. Aquest exemple, ens el trobem en els tres tipus de contes que s'ofereixen en el racó de l'Eustaqui. Un cop acabat d'ordenar el conte, els nens podran realitzat unes activitats com per exemple: escoltar el conte, fer un trencaclosques, dibuixos per pintar...\nEls objectius que es desenvolupen de la realització d'aquest projecte són:\n- Potenciar el treball cooperatiu entre mestres i alumnes.\n- Fomentar l'ús de les tecnologies de la comunicació.\n- Aportar materials i recursos per a l'estudi i elaboració d'un conte.\n- Impulsar la curiositat per a les creacions d'altres grups - classe.\n- Disposar d'ordinadors amb connexió a Internet.\n- D'un mateix centre educatiu poden participar diferents grups -classe.\n- Es necessari que totes les fotografies i dibuixos siguin originals.\n- Si es fan servir materials d'altres personals, s'ha d'indicar la procedència.\nFormació: hi ha la posssibilitat d'organitzar una sessió de formació sobre les habilitats més bàsiques que necessita el professorat per participar en aquest projecte.\nEn definitiva, es tracta d'un projecte molt divertit i que fomenta molt el treball cooperatiu entre els grup -classe i la mestra. Us animo a que investigueu ja que pot ser una molt bona eina que podem utilitzar en un futur amb el nostre grup d'alumnes.\nEntrada publicada per Cristina Sanchís al blog AEIblanquerna2010\nPublicat per Jordi Bermúdez Martos a 1:08 1 comentaris Enllaços a aquest missatge\nEtiquetes de comentaris: blog AEIblanquerna2010, contes, escoles, projecte\nA continuació us presentaré una pàgina web, anomenada ClicClicClic cuentos interactivos. És un projecte que es presenta amb llengua castellana, però que aviat serà traduït al català. L’encarregada de realitzar aquests contes interactius, amb ajuda del Pla Avançat del Ministeri d’Indústria ha estat l’Associació científica-cultural Omnis Cellula, entitat vinculada a la Universitat de Barcelona.\nÉs un projecte força recent d’edició digital que posa a la disposició de tothom un conjunt de contes interactius i gratuïts. Es divideixen en dos grups: Iván y Navi, dos germans que busquen a la seva imaginació la solució a problemes que no sempre saben com afrontar: la burla, la por, l’avorriment, una infermetat..., però que mitjançant la seva fantasia poden resoldre amb eficàcia. Aquesta recopilació va dirigida a infants de 3 a 6 anys. El segon bloc de contes, El Mundo el Revés, dirigit a nens i nenes de 6 a 8 anys, recopila alguns contes populars tot i que els canvia, per exemple, La Caputxeta vermella perd la seva caputxa, La Bella dorment s’ha convertit en la Bella dormilona...\nGràcies a personatges divertits l’infant s’endinsa en el món de la història narrada en la qual ha d’intervenir per seguir i descobrir el final. A més, ofereixen un espai divertit i d’aprenentatge a la xarxa.\nCom he dit anteriorment, l’infant ha d’intervenir, però no en el fet de passa les pàgines, sinó que ha de comprendre en cada situació què està succeint i com pot ajudar als protagonistes de la història. En alguns contes, l’infant haurà de cercar alguna cosa, superar proves, vèncer pors, reconstruir cases... d’aquesta manera podrà arribar al final de les històries.\nA més, el projecte permet llegir el conte, així el nen pot anar practicant la seva lectura, o també hi ha la possibilitat de escoltar-lo ja que la rondallaire va narrant la història acord amb les imatges.\nUna altra de les característiques que ofereix aquest recurs és la possibilitat d’escoltar la música, la banda sonora, especial per a cada ocasió.\nEsmentar que tots els contes disposen del seu propi guia: un animaló que ajuda a l’infant a seguir el camí. A mida que es va narrant el conté, el guia suggereix quelcom o dóna alguna pista per poder interactuar adequadament.\nPer últim, citar l’opció d’enviar un conta amb algun amic. És molt senzill: només s’ha de posar el nom i l’adreça de l’amic i un comentari si s’escau.\nÉs una forma més d’acostar valors als més petits, però també de reunir a tota la família al voltant de possibilitats de les noves tecnologies.\nEntrada publicada per Diana al blog AEIblanquerna2010\nPublicat per Jordi Bermúdez Martos a 12:55 0 comentaris Enllaços a aquest missatge\nEtiquetes de comentaris: blog AEIblanquerna2010, contes, Recursos com a mestres\nA continuació us presento un programa d'Internet que permet veure la televisió per la red sense haver d'instal·lar cap hardware especial a l'ordinador.\nEstà especialitzat en programes d'esports com GolTv, però també podem trobar espais de música, financers, noticies, ciència etc.. Altres canals que podem veure són la FOX o NASA TV.\nEs pot crear una llista amb els canals de televisió preferits i una altra opció d'aquesta eina es veure el nombre de persones que estan connectades, els "peers".\nFinalment dir que es gratuït.\nEntrada publicada per Esther G al blog AEIblanquerna2010\nPublicat per Jordi Bermúdez Martos a 2:46 0 comentaris Enllaços a aquest missatge\nEtiquetes de comentaris: blog AEIblanquerna2010, Televisió\nEl podcasting consisteix en la distribució d’arxius multimèdia (normalment audio o vídeo) mitjançant una sindicació dels elements que permeti subscriure’s i utilitzar un programa que el descarrega per tal que l’usuari l’escolti en el moment que vulgui. A més, és important destacar que no és necessari subscriure’s per descarregar-se’ls.\nUn exemple de podcasting és aquesta pàgina web, la qual és un espai on qualsevol membre registrat pot penjar a la xarxa les seves grabacions de vídeo, programes de ràdio, entre d’altres i, a més, permet que tothom, sense haver-se de registrar, pugui visualitzar els diferents podcasts que estan penjats. També, ens ofereix poder visualitzar diferents blocs, fòrums, tutorials sobre l’ús dels podcats, ens fa una llista dels 20 millors de la setmana, dels últims podcats enviats, etc.\nAquí us deixo uns tutorials sobre aquest servei. El primer ens ajuda a crear un espai podcast senzill i el segon ens ensenya les tècniques per tal de donar a conèixer les teves aportacions.\nFinalment, m'agradaria compartir amb vosaltres la presentació d’un programa de ràdio que vam iniciar fa uns mesos amb el grup d'esplai, concretament amb els diferents grups d'esplais del Maresme pertanyents a Esplac.\nÉs un exemple de com utilitzar la ràdio amb els infants. La veritat és que haig de dir que és un projecte molt ambiciós, molt motivador tant pels alumnes com pels monitors i que us recomano que utilitzeu a l'aula amb els vostres alumnes, ja que és molt profitós.\nEntrada publicada per Tània Nogales al blog AEIblanquerna2010\nPublicat per Jordi Bermúdez Martos a 9:18 0 comentaris Enllaços a aquest missatge\nEtiquetes de comentaris: audio, blog AEIblanquerna2010, podcast, video\niTunes és un programa per a ordinador creat per Apple. Generalment es creu que és un programa per escoltar música i poder actualitzar els nostres iPods o iPhone. Però si investiguem més sobre el programa, ens podrem adonar que ens ofereix moltes més oportunitats. Podem veure que des de aquest programa també podem comprar tant música, com pel•lícules, programes de TV, vídeos... aquesta botiga és anomenada iTunes Store.\nAquest és un programa, com he dit anteriorment, creat per Apple, però és compatible amb altres sistemes operatius que no siguin Mac OS X. També el podem instal•lar en sistemes Windows a partir del 2000 fins ara. També s’ha de comentar, que algunes de les versions que surten del programa només són compatibles amb sistemes operatius Mac OS X.\nSegons algunes estadístiques, iTunes és el reproductor més utilitzats per tots aquells usuaris d’un iPod o un iPhone.\nPel que fa a les propietats del programa, els usuaris també tenen la possibilitat d’organitzar la seva música a partir de la creació de llistes de reproducció (que poden o no tenir l’opció d’aleatori), també poden editar la informació dels arxius, gravar CD’s, comprar la música per Internet... iTunes, també ens dóna l’opció de ser un convertidor d’arxius en diferents formats. Una de els novetats d’aquest programa, és el fet de els llistes de reproducció intel•ligent, que és capaç de detectar automàticament les cançons segons el criteri de l’usuari, simulant una base de dades.\nCom bé hem comentat anteriorment, el programa iTunes consta amb diferents aplicacions, com per exemple són: llistes de reproducció, biblioteca musical, impressions, iMix (creació d’una llista de reproducció), radio Internet, diferents formats d’arxius compatibles, compartir música, plugins, podcasts i podcasting de vídeo, sincronització de iPod, activació de iTunes Store...\nPer poder descarregar-vos el programa podeu fer clic aquí.\nEntrada publicada per Marta Hernández Ariza al blog AEIblanquerna2010\nPublicat per Jordi Bermúdez Martos a 12:27 0 comentaris Enllaços a aquest missatge\nEtiquetes de comentaris: audio, blog AEIblanquerna2010, Música, podcast, programari lliure\nPOSADA EN COMÚ DEL GRUP 2\nPosada en comú assignatura AEI, de 2n curs de magisteri a Blanquerna (2010)\nExpert en gestió de la informació: Pilar Rosa\nExpert en Audio i vídeo: Victor Pons\nExpert en pissarra digital: Eva Dalmases\nExpert en aspectes tècnics: Jordi Bermúdez\nPublicat per Jordi Bermúdez Martos a 4:29 0 comentaris Enllaços a aquest missatge\nEtiquetes de comentaris: blog AEIblanquerna2010\nTeide digital.com és un projecte que té com a principal objectiu crear llibres de text, presentacions i activitats de forma digital. Adequat sempre a cada tipus de curs i temari per tal de poder treballar les diferents assignatures a través de les TIC i, més concretament, a través de les Pissarres Digitals Interactives.\nUn fet important que cal remarcar és que els llibres, presentacions i activitats estan en català. Això és un aspecte molt innovador perquè la majoria dels llibres interactius disponibles, actualment, estan en anglès o en castellà.\nD'altra banda, aquest recurs té adaptats tots els continguts a la llei LOE, i les diferents assignatures estan distribuides per horaris. (Per aquelles escoles que han de seguir pautadament un horari estricte.) Es centra la seva activitat en proporcionar a l'alumne les eines necessàries per poder treballar a través del seu ordinador i, a la mateixa vegada, fomenta el treball col·laboratiu que suposa treballar tots a través de diferents activitats interactives.\nPenso que és una bona eina per poder incorporar-la a les nostres aules, encara que s'ha de seguir amb molta cura per tal d'innovar sempre i que les classes no es converteixin en el mateix que si tinguessim un llibre de text normal: (Noves tecnologies amb velles pedagogies? )La pissarra digital i aquests llibres de texts ens ofereixen moltes noves possibilitats per adaptar-les a les classes i això no el podem desaprofitar.\nUn aspecte poc positiu és que TEIDE ofereix diferents Demos únicament de llibres digitals de la E.S.O. Encara que si l'escola està interessada en adquirir aquest suport (primària..) s'ha de registrar en la seva pàgina web i comprar els diferents suports que més els interessa.\nEn definitiva, podeu veure aquesta aplicació en la següent pàgina web. Fixeu-vos en les diferents Demos que proposen i com podem aplicar-les a les nostres aules. També són interessants les diferents presentacions que ofereix per als mestres i les activitats interactives per als alumnes on poden avaluar els seus coneixements de forma individual, en grup....\nEntrada publicada per Silvia Uviedo al blog AEIblanquerna2010\nPublicat per Jordi Bermúdez Martos a 6:52 0 comentaris Enllaços a aquest missatge\nEtiquetes de comentaris: blog AEIblanquerna2010, Espai WEB, Generador d'aplicacions, introducció TIC a l'aula, pissarres digitals, Recursos com a mestres\nConfiguració d'un compte Gmail al Outlook Express\nEl correu de gmail pot gestionar-se sincronitzant-lo a nivell local , tant per enviar (smtp) com per rebre (pop3) correus des de l'Outlook Express.\nGmail ens proporciona una aplicació que ens facilita molt la configuració de l'outlock. Primer de tot , ens haurem de baixar el programa Gmailconfig\nQuan executem el programa de configuració, obtindrem la següent finestra:\nHarem d'escollir la versió d'Outlook express que tenim a l'ordinador.\nDesprés, a "E-mail address" posem la nostra direcció de correu i en "Display name" posarem el nom que vulbuem que aparegui en els correus que enviem.\nFinalment , fem click a "Configure".\nSi amb el programa automàtic hi ha problemes per instal.lar Outloock, es pot fer de manera manual. S'han d'incloure els següents ítems:\nCompte de Correu: usuari@gmail.com\n· Servidor: pop.gmail.com\n· Usar SSL: Si\n· Port 995\n· Servidor : smtp.gmail.com\n. Usar Autentificació: si\n. Usar SSL: si\n· Port: 465 o 587\nUna vegada tinguem obert el Outlook Express ho que farem és donar en Eines -> Comptes. Una vegada estiguem dintre de Comptes d'Internet el que farem és fer clic a agregar i a Correu. Ens sortirà un assistent per a la connexió a internet, molt fàcil d'usar .\nUna vegada hàgim configurat tot, incloent el smtp i el pop3 hauríem de modificar les SSL i els ports per a la connexió. Ho farem de la següent manera: Fem clic en el nostre compte de correu ja configurada i donarem a propietats que està a la dreta ( això en Eines -> Comptes ). Quan se'ns hagi obert la finestra de propietats ens hauríem de ficar en Opcions avançades quedarà de la següent manera: Fem click a "acceptar", i tindrem el nostre compte preparat per a connectar, enviar i rebre correus des de l'Outlook Express.\nSi no ens funciona és perquè no tindrem activat el servidor pop3 en el nostre compte de correu. En aquest cas, el que hauríem de fer és activar el pop3 .\nActivació del POP3\n1- Entrarem en www.gmail.com i accedim en el nostre compte com sempre.\n2- Dalt a la dreta donarem a Settings\n3- Ara entrarem en Forwarding and POP.\n4- Ara deixem la configuració tal i com apareix a aquesta imatge, i fem click a "Save Changes"\nJa pots fer servir el Outloock Express per gestionar el teu correu!\nPublicat per Jordi Bermúdez Martos a 12:43 0 comentaris Enllaços a aquest missatge\nEtiquetes de comentaris: blog AEIblanquerna2010, Correu, microsoft, Tutorials\nConte : "Un joc terrorífic"\nUn joc terrorífic Quan era petit, no existi e n els telèfons mò bils ni els ordinadors. És més, en alguns barris la majoria de les cases ...\nGeneradors de puzzles i mosaics\nJigsawplanet. Generador de puzles per a inserir en un web o bloc a partir d'imatges pròpies i configurable. Bacus . Generador de ...\nAquest article mostra diferents formes de combinar els criteris de cerca en WordPress per tal de facilitar el treball a l'hora de loca...